CELEX: 32020R1695
Language: fi
Date: 2020-11-12 00:00:00
Title: Neuvoston täytäntöönpanoasetus (EU) 2020/1695, annettu 12 päivänä marraskuuta 2020, Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta

13.11.2020   
               
               
                  FI
               
               
                  Euroopan unionin virallinen lehti
               
               
                  L 381/6
               
            
         NEUVOSTON TÄYTÄNTÖÖNPANOASETUS (EU) 2020/1695,
         annettu 12 päivänä marraskuuta 2020,
         Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23 päivänä maaliskuuta 2012 annetun neuvoston asetuksen (EU) N:o 267/2012 (1) ja erityisesti sen 46 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 23 päivänä maaliskuuta 2012 asetuksen (EU) N:o 267/2012.
                  
               
                     (2)
                  
                  
                     Neuvosto hyväksyi 18 päivänä kesäkuuta 2020 asetuksen (EU) 2020/847 (2).
                  
               
                     (3)
                  
                  
                     Unionin yleisen tuomioistuimen asiassa T-490/18 (3) antaman tuomion johdosta Neda Industrial Group olisi poistettava asetuksen (EU) N:o 267/2012 liitteessä IX olevasta niiden henkilöiden ja yhteisöjen luettelosta, joihin kohdistetaan rajoittavia toimenpiteitä.
                  
               
                     (4)
                  
                  
                     Asetuksen (EU) N:o 267/2012 liite IX olisi sen vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 267/2012 liite IX tämän asetuksen liitteen mukaisesti.
         
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä marraskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 88, 24.3.2012, s. 1.
         
            (2)  Neuvoston täytäntöönpanoasetus (EU) N:o 2020/847, annettu 18 päivänä kesäkuuta 2020, Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta (EUVL L 196, 19.6.2020, s. 1).
         
            (3)  Unionin yleisen tuomioistuimen tuomio 8. heinäkuuta 2020, Neda Industrial Group v. Euroopan unionin neuvosto, T-490/18, ECLI:EU:T:2020:318.
      
      
         
            LIITE
            Poistetaan asetuksen (EU) N:o 267/2012 liitteessä IX olevan I osan B kohdasta (Yhteisöt) seuraava merkintä:
            
                        ”47.
                     
                     
                        Neda Industrial Group”.